Gwjezdne wojny (ang.: Star Wars) to je titel seryje filmůw science fiction/fantasy kero reżyserowoł George Lucas, a tyż roztůmajtych kůmiksůw, kśůnżek, szpili kůmputrowych atp., zwjůnzanych ze ůńiwersům tyj epopeje filmowyj. Zasadńiczo a pjerwotńy je to mjano dwůch trylůgiji filmowych, kere cuzamyn skłodajům śe ze 6 filmůw:

Faborka Möbiusa to je dwuwymjarowo zwarto topologiczno roztůmajtość kero fůnguje we trziwymjarowyj przestrzyńi. Jeji charakterystycznům cechům je to, iże mo ino jydna strůna - idźe przelyźć na jeji drugo strůna bez przełażyńo bez rant. Idźe ja zrobjyć bez sklejyńy gurta kůńcůma ""na uopy"". Sklejyńy ranta faborki Möbiusa, kerygo ńy idźe zuůnaczyć we trziwymjarowyj przestrzyńi, dowo flaszka Kleina. Faborka uopisali mjymjycki matymatiker August Ferdinand Möbius a Johann Benedict Listing we 1858 roku.

Wikipedyjo – wjelogodkowy plan internecowyj yncyklopedyje, kery fůnguje podle prowidła uodymkńyntyj treśći. Fůnguje ze uoporům uoprůgramowańo wiki (hawajsko godka: wiki wiki - ""wartko""), wylazłego s kůncepcyje WikiWikiWeb, bez co możebne je sprowjańy zajty kożdymu użytkowńikowi, kery jům nawjedzo a aktualizacyjo jeji treśći we prawym czaśe. Słowo Wikipedyjo je nyjolůgizmym kery powstou ze skuplowańo ausdrukůw wiki i yncyklopedyjo. Reklamowy szlagwort Wikipedyje mo klang: ""Swobodno yncyklopedyjo, kero kożdy umi sprowjać"".

Camerino – gmin we Italiji, we regijůńe Marche, we prowincyji Macerata. Mo 129,88 km² wjyrchu a podug danych ze 2010 roku půmjyszkiwało sam 7130 ludźůw. Znůme skiż ůńiwersytyjtu, kery sam fůnguje uod 1336 roku.

Podug normy ISO-8601 je drugim dńym tydńa, zaś podug bilblijnyj tradycyji (krześćijańskyj a żydowskyj), kaj za pjyrszy dźyń tydńa uznowo śe ńydźela, wtorek je trzećim.

Stany Zjydnočůne Meksyku (hišp. Estados Unidos Mexicanos; nahuatl Mēxihco) – państwo we Americe Půunocnyj, grańičůnce uod půunocy s USA a na pouedńu s Gwatymalům i Belize. Uod zachodu jygo terytorjům uůgrańičůne je wodůma Pacyfiku, a uod wschodu Zatoki Meksykańskij i Mořa Karaibskigo. Třeći co do wjelgośći kraj Ameryki Uaćińskij i nojwjynkšy kraj Ameryki Střodkowyj.

Finouy XIII Mistřostw Ojropy we Fusbalu we 2008 roku uodbyuy śe we Austriji a we Šwajcaryji. Mistřostwa rozpočyuy śe 7 čyrwca i trwouy do 29 čyrwca 2008 roku. Zwyćynzca EURO 2008, Hišpańijo, bydźe reprezyntować Ojropa podčas Puharu Kůnfederacyji 2009 we RPA.

Arkona bůua znano kej uośrodek kultu pogańskigo boga Śwjyntowita (pouabske: Svątevit, čytej swantewit). Wedle Saxo Grammaticusa, świůntyńi Śwjyntowita (kůńćiny) střygua stoua zouůga kero mjoua 300 wojůw, podlyguych pod arcykapuana. We świůntyńy znojdowou śe posůng i skarbjec Śwjyntowita, kery bůu waśćiwje skarbcym państwa Růgjan. Po splůndrowańu (1067/1068) a potym zńiščyńu (1125) Radogoščy, Arkůna stoua śe nojwažńijšym mjejscym kultu religijnygo Suowjan nadboutyckych.

Szczyrk - mjasto we Polsce, we ślůnskim wojewůdztwje, we bjelskim kryśe. Je rozlygowane we Ślůnskim Beskidźe, gyszichtowo we Mołopolsce. Uostrzodek turystyki a źimowych szportůw.